EDISI 



(lilabi Isa bin Maryam adalah salah seorang Nabi dan Rasulyang mulia. Baginda 
f termasuk salah seorang di antara para Rasul UlulAzmi. Beriman kepada Nabi Isa bin 
Maryam termasuk dari iman kepada para Rasulyang merupakan salah satu rukun iman. 
Di dalam al-Qur'an al-Karim kisah Nabi Isa disebutkan di beberapa tempat. Dengan 
penyebutan kisahyang tepat, adil, jujur dan ilmiah. 


«•••• 


Allah m berfirman tentang kelahiran 
Nabi Isa (ertinya), "Maka Maryam 

membawa anak itu kepada kaumnya 
dengan menggendongnya." 

Kaumnya berkata, "Wahai Maryam, 
sesungguhnya kamu telah melakukan 
sesuatu yang amat mungkar. Wahai 
saudara perempuan Harun (Maryam), 
ayahmu sekali-kali bukanlah seorang 
yang jahat dan ibumu sekali-kali 
bukanlah seorang penzina." 

Maka Maryam menunjuk kepada 
anaknya. Mereka berkata, "Bagaimana 
kami akan berbicara dengan anak kecil 
yang masih di dalam buaian?" 

Isa berkata, "Sesungguhnya aku 
ini hamba Allah. Dia memberiku al- 
Kitab (Injil) dan Dia menjadikan aku 
seorang Nabi. Dia menjadikan aku 
seorang yang diberkati di mana saja 
aku berada dan Dia memerintahkan 
kepadaku (mendirikan) solat dan 
(menunaikan) zakat selama aku hidup, 
(Allah juga memerintahkanku untuk) 


] berbakti kepada ibuku dan Dia tidak 
\ menjadikan aku seorang yang sombong 
\ lagi celaka. Kesejahteraan semoga 
\ dilimpahkan kepadaku, pada hari aku 
\ dilahirkan, pada hari aku meninggal 
\ dan pada hari aku dibangkitkan hidup 
\ kembali." 

\ Itulah Isa putera Maryam, yang 
\ mengatakan perkataanyang benar,yang 
\ mereka berbantah-bantahan tentang 
\ kebenarannya. Tidak layak bagi Allah 
\ mempunyai anak, Maha suci Dia. Apabila 
\ Dia telah menetapkan sesuatu, maka 
\ Dia hanya berkata kepadanya,"Jadilah", 

\ maka jadilah ia. 

(Isa berkata], "Sesungguhnya Allah 
\ adalah Rabbku (Tuhanku) dan Rabb 
\ (Tuhan) kalian, maka beribadahlah 
\ kalian kepadaNya. Ini adalah jalan 
\ yang lurus." (Maryam : 36-27] 

: Dalam ayat lainnya, Allah m juga 

| bertirman, 

"Wahai Ahli Kitab (Yahudi dan Nashara), 
janganlah kalian melampaui batas 
(ekstrim/berlebihan) dalam agama 
kalian. Janganlah kalian mengatakan 
terhadap Allah kecuali yang benar. 
Sesungguhnya al-Masih, Isa putera 
Maryam itu, adalah Rasulullah dan 
(yang diciptakan dengan) kalimatNya 
yang disampaikanNya kepada Maryam 
dan (dengan tiupan) ruh dari-(ciptaan) 
Nya. Maka berimanlah kalian kepada 
Allah dan RasuI-RasuINya dan janganlah 
kamu mengatakan, ”(Tuhan itu) tiga", 
berhentilah (dari ucapan itu). (Itu) lebih 
baik bagimu. Sesungguhnya Allah adalah 
ilah yang Esa (iaini satu-satuNya yang 
berhak diibadahi). Maha suci Allah dari 
mempunyai anak, segala yang di langit 
dan di bumi adalah kepunyaanNya. 
cukuplah Allah sebagai Pemelihara." 
[an-Nisa: 171) 

Pembaca yang budiman, 

sesungguhnya tidak boleh meyakini 
bahawa Isa adalah anak Allah, atau Isa 
adalah Tuhan Anak, atau Isa adalah satu 
dari yang tiga. 

Mengapa demikian? 

Kerana Nabi Isa j^Sp adalah hamba 


Allah. Maka jangan menyembahnya, 
atau meyakininya sebagai anak Allah, 
atau satu dari yang tiga. Bahkan Nabi 
Isa sendiri memerintahkan 

untuk beribadah kepada Allah satu- 
satunya. 

Prinsip iman yang seperti inilah yang 
akan membawa kepada Syurga. Nabi 
Muhammad s|§ bersabda, "Barangsiapa 
bersaksi bahawa tidak ada yang berhak 
diibadahi kecuali Allah satu-satunya 
tiada sekutu bagiNya, dan (bersaksi) 
bahawa Muhammad adalah hamba 
dan RasuINya, dan (bersaksi) bahawa 
Isa adalah hamba Allah dan RasuINya, 
dan kalimatNya yang disampaikanNya 
kepada Maryam dan (dengan tiupan) 
ruh dari (ciptaan)Nya. Juga (bersaksi) 
bahawa al-Jannah (Syurga) dan 
Neraka adalah haq, maka Allah akan 
memasukkan dia ke dalam Syurga dalam 
keadaan bagaimana pun amalnya." 
(HR. al-Bukhari 3435, Muslim 28, dari 
sahabat 'Ubadah bin ash-Shamit w >.) 

Para pembaca sekalian, perlu kita 
renungkan dengan baik, bahawa Allah 
yang telah mengutus Nabi Muhammad 
m, Dialah juga yang mengutus Nabi Isa 
j^2pj. Allah yang telah menurunkan 
al-Qur'an, Allah jugalah yang telah 
menurunkan Injil yang asli (sebelum 
terjadi perubahan). 

Maka berita dari Allah m tentang 
Nabi Isa dalam al-Qur'an tidak mungkin 
bertentangan dengan berita dalam Injil. 

Prinsip agama para Rasul adalah 
sama, iaitu memerintahkan untuk 
beribadah kepada Allah semata dan 
melarang dari beribadah kepada 
siapapun/apapun selain Allah. 

Maka tidak akan mungkin Nabi Isa 
mengajarkan kepada kaumnya untuk 






beribadah atau menyembah dirinya, 
atau menuhankan dirinya. Allah telah 
memberitakan bahawa Nabi Isa 
telah menegaskan kepada umatnya, 

>{ „ 


"Sesungguhnya Allah adalah Rabb-ku 
(Tuhanku) dan Rabb (Tuhan) kalian, 
kerana itu beribadahlah kepadaNya. 
Inilah jalanyang lurus." (Ali Imran: 51) 


Dilarang Turut Merayakan Hari 
Krismas 

Jika demikian prinsip keimanan 
tentang Nabi Isa maka seorang 

muslim tidak boleh terikut-ikut 
merayakan Hari Krismas. 

Hari Krismas merupakan hari raya 
umat Kristian, memperingati hari 
kelahiran Jesus Christ (iaini Nabi Isa 
yang mereka yakini sebagai 
Tuhan atau Anak Tuhan. Maka jelas ini 
bertentangan dengan prinsip keimanan 
seorang mukmin. 

Tidak boleh seorang mukmin ikut 
merayakan perayaan Hari Krismas. 
Tidak boleh pula dia mengucapkan 
selamat Hari Krismas. Kerana perayaan 
Hari Krismas jelas-jelas bertentangan 
dengan keimanannya, bagaimana 
seorang muslim akan mengucapkan 
selamat terhadapnya? 

Demikian pula tidak boleh saling 
tukar menukar hadiah dalam rangka 
Hari Krismas. Tidak boleh pula menjual 
sesuatu untuk keperluan Hari Krismas. 
Kerana Hari Krismas termasuk dari 
ritual ibadah hari raya umat Kristian. 

Al-Imam adz-Dzahabi (wafat tahun 


748 H) mengatakan, "Apabila 

Nashara (Kristian) memiliki hari 
raya, Yahudi juga memiliki hari raya, 
yang itu hari khusus (agama) mereka, 
maka tidak boleh seorang muslim ikut 
merayakannya.” (Tasyabbuh al-Khasis, 
hal. 27) 

Beliau juga mengatakan, 

"Seharusnya atas setiap muslim untuk 
menjauhi hari raya mereka (Yahudi, 
Nashara, dll). Wajib atasnya untuk 
melindungi diri, isteri dan anak-anaknya 
dari hari raya tersebut, jika memang dia 
beriman kepada Allah dan hari Akhir.” 
(Tasyabbuh al-Khasis, hal. 32) 

Perayaan Hari Krismas biasanya 
berangkai dengan perayaan Tahun 
Baru Masihi. Maka berhati-hatilah 
wahai saudaraku selslam, janganlah 
anda mengikuti perayaan Hari Krismas 
ataupun Tahun Baru Masihi. 

Islam Agama Toleransi Bukan 
Agama Intoleransi 

Keyakinan kaum muslimin tidak 
boleh ikut merayakan Hari Krismas dan 
dilarang mengucapkan selamat Hari 
Krismas tidaklah bertentangan dengan 
prinsip toleransi. Sikap ini bukan sikap 
yang intoleransi. 

Islam adalah agama yang paling 
sempurna, agama yang paling indah dan 
membawa rahmatan lil alamin. Islam 
bukan agama yang mengajarkan sikap 
ekstrim dan radikal. Islam terdepan 
dalam mengajarkan toleransi. 

Islam melarang melakukan 
kekerasan, anarkis (kekacauan) dan 
kezaliman walaupun kepada orang 
yang berbeza agama dengannya. Namun 
ini tidak bererti kemudian boleh ikut 
merayakan hari raya agama lain. Apalagi 




sampai datang ke Gereja dan bergambar 
bersama atau bahkan berceramah 
di Gereja. Astagh/irullah. Semestinya 
seorang muslim tidak berbuat demikian. 

Apabila ada jiran bukan muslim 
yang sakit, maka seorang muslim boleh 
menghantarkannya berubat ke doktor 
atau Hospital. Namun tidak bererti 
ketika bukan muslim itu hendak ke 
Gereja juga boleh untuk dihantar oleh 
seorang muslim. 

Asy-Syaikh Abdul Aziz bin Baz 
(Ketua Rabithah Alam Islamy, wafat 
tahun 1420 H/1999 M) menjelaskan, 
"Sesungguhnya kewajiban seorang 
muslim terhadap bukan muslim banyak: 

Pertama, mendakwahkannya 

(mengajaknya) ke jalan agama Allah. 
Menjelaskan kepadanya hakikat Islam, 
sesuai dengan kapasiti ilmunya. Ini 
merupakan bentuk perbuatan baik yang 
terbesar... 

Kedua, tidak boleh menzaliminya, 
baik diri atau jiwanya, hartanya, 
mahupun kehormatannya. Apabila dia 
seorang bukan muslim yang berstatus 
Dzimmi (dalam jaminan negara Islam), 
Musta'man (diberi perlindungan 
keamanan oleh negara Islam) atau 
Mu'ahad (dalam ikatan perjanjian 
dengan negara Islam), maka wajib 
ditunaikan hak-haknya. Tidak boleh 
dizalimi pada hartanya, baik dalam 
bentuk pencurian, khianat ataupun 
tipu daya. Tidak boleh juga dizalimi 
pada badannya, baik dengan cara 
dipukul atau dibunuh. Kerana status 


dia sebagai Mu'ahad, Dzimmi atau 
Musta'man menyebabkan dia terjaga 
atau terlindungi. 

Ketiga, tidak mengapa bermuamalah 
dengannya dalam bentuk jual beli, 
perdagangan, dan semisalnya. Terdapat 
riwayat yang sah dari Rasulullah $§§ 
bahawa baginda membeli sesuatu dari 
orang kafir penyembah berhala atau 
membeli dari seorang kafir Yahudi. 
Bahkan Nabi j|§ wafat dalam keadaan 
baju besi baginda tergadaikan kepada 
seorang Yahudi. 

Keempat, tidak boleh memulai 
mengucapkan salam. Namun boleh 
membalas kalau bukan muslim tersebut 
memulai salam, iaitu dengan ucapan 
"wa'alaikum" saja. 

Termasuk dalam hal ini juga berjiran 
dengan baik. Apabila orang bukan 
muslim tersebut sebagai jiranmu, 
maka berbuat baiklah terhadapnya, 
jangan mengganggu atau menyakitinya. 
Kalau dia seorang yang fakir, maka 
bersedekahlah kepadanya, boleh 
juga kamu berikan hadiah padanya. 
Nasihatilah dia dengan sesuatu yang 
bermanfaat untuknya, kerana itu 
akan menyebabkan dia perhatian dan 
tertarik kepada Islam dan masuk Islam. 
... adapun terkait dengan perayaan hari 
raya bukan muslim (Krismas, dll) maka 
seorang muslim tidak boleh ikut 
serta merayakannya." (Tatawa Nur 
'ala ad-Darb 1/374-372, diterjemahkan 
dengan diringkas) 

